**Transpordiamet**

Valge tn 4, Tallinna linn 11413

maantee@transpordiamet.ee 4-4/44-1

**Projekteerimistingimuste taotlus bussipaviljonide**

**paigaldamiseks/rekonstrueerimiseks Jõgeva valla riigiteedel**

Taotleme projekteerimistingimusi Jõgeva vallas bussipaviljonide paigalduseks koos platvormiga, vanade bussipaviljonide asendamiseks, vanade bussipaviljonide rekonstrueerimiseks ja lammutamiseks.

Kavandatavad bussipaviljonid asuvad Jõgeva vallas riigiteede kaitsevööndites neljateistkümnel erineval positsioonil:

1. Riigitee 14142 Jõgeva - Tooba tee, km. 0.043 (vasakul pool), Ilmajaama peatus;

2. Riigitee 36 Jõgeva - Mustvee tee, km. 4.357 (vasakul pool), Mutso peatus;

3. Riigitee 36 Jõgeva - Mustvee tee, km. 9.135 (vasakul pool), Laiuse peatus;

4. Riigitee 36 Jõgeva - Mustvee tee, km. 16.727 (vasakul pool), Kantküla peatus;

5. Riigitee 36 Jõgeva - Mustvee tee, km. 20.590 (vasakul pool), Vaiatu peatus;

6. Riigitee 37 Jõgeva - Põltsamaa tee, km. 5.007 (vasakul pool), Kaave peatus;

7. Riigitee 39 Tartu-Jõgeva-Aravete tee, km. 32,228 (paremal pool), Kaarpere peatus;

8. Riigitee 39 Tartu-Jõgeva-Aravete tee, km. 34,033 (paremal pool) Kassinurme peatus;

9. riigitee 39 Tartu-Jõgeva-Aravete tee, km. 34,126 (vasakul pool) Kassinurme peatus;

10. Riigitee 14206 Nava-Luua-Palamuse tee, km. 5,051 (vasakul pool), Luua peatus;

11. Riigitee 14137 Jõgeva-Palamuse-Saare tee, km. 13,649 (vasakul pool), Palamuse peatus;

12. Riigitee 14149 Siimusti - Härjanurme tee, km. 0.339 (vasakul pool), Siimusti kalmistu peatus;

13. Riigitee 14119 Võidivere-Torma tee, km. 1.171 (vasakul pool), Torma kooli bussipeatus;

14. Riigitee 14117 Torma-Kivikjärve tee, km. 5,175 (paremal pool), Tõikvere peatus.

Tingimuste taotlusega on kaasas ka maakonnaplaan peatuste asukohtadega ja kavandatavate bussipaviljonide asukohad koos piltidega, kuhu soovime neid paigaldada.

Jõgeva vallal on võimalik taotleda toetust maakondlikest arendusrahadest Jõgeva bussipeatuste arendamiseks, eesmärgiga muuta inimestele bussiga liikumine mugavamaks ja seeläbi atraktiivsemaks ning vähendada seeläbi autokasutust. Sellest programmist ei toetata kahjuks jalg- ja jalgrattateede rajamist, seetõttu oleme peatuste valikul eelistanud juba olemasolevaid peatusi, kus on olemas ka avatud bussitaskud.

Soovime olemasolevates peatustes olukorda parandada. Seetõttu palume Teil kaaluda ja mitte seada projekteerimistingimustes täiendavaid nõudeid bussitaskute rajamiseks/pikendamiseks või jalg- ja jalgrattateede rajamiseks. Ooteplatvormide rekonstrueerimine võib mõnes kohas olla asjakohane ja vajalik. Tegevused on plaanis ellu viia juba 2025.a.

Kuna me peame rahastamistaotluse esitama juba 31.detsembril 2024.a ja sinna juurde peame lisama kohustusliku lisadokumendina ka bussipaviljonide ehitusprojekti, siis on meil projekteerimine juba käimas (projekti koostab TREV-2 Grupp OÜ) ja palume Teil esimesel võimalusel väljastada projekteerimistingimused.

Loodame Teie vastutulelikkusele ja mõistvale suhtumisele

Lugupidamisega,

/*allkirjastatud digitaalselt*/

Taavi Aas

vallavanem

Lisad:
Asukoha skeemid piltidega.pdf

Maakonna plaan peatustega.pdf

Täiendav info

Erki Teder

Arenduse peaspetsialist

5283184

Erki.teder@jogeva.ee